KLASA: 401-02/24-02/1

URBROJ: 359-16/1-25-9

Zagreb, 27. siječnja 2025.

Razdjela: Ministarstvo znanosti, obrazovanja i mladih

Glava: 08091 Agencije i ostale javne ustanove u znanosti, obrazovanju i sportu

RKP: 43335 Agencija za mobilnost i programe EU

Matični broj: 02298007

OIB: 25385906011

***Bilješke uz Financijske izvještaje za razdoblje od 1. siječnja do 31. prosinca 2024. godine***

Agencija za mobilnost i programe EU (u daljnjem tekstu Agencija) osnovana je Zakonom o Agenciji (NN 121/17 i 30/23) koji ujedno definira njezin opis poslova i nadležnosti. Osim Zakonom djelatnost Agencije utvrđena je Uredbama i Odlukama Europske komisije i Europskog parlamenta, Ugovorima s Europskom komisijom o provedbi programa, inicijativa, mreža i projekata te Odlukama Ministarstva znanosti i obrazovanja o prijenosu dodatnih nadležnosti i zadataka na Agenciju.

Opis poslova i zadataka Agencije je sljedeći:

- Provedba programa EU Erasmus+ u području obrazovanja, osposobljavanja, mladih i sporta za razdoblje 2014.-2020. u svojstvu akreditirane Nacionalne agencije

- Provedba programa EU Europske snage solidarnosti u području volontiranja i solidarnosti mladih za razdoblje 2018.-2020. u svojstvu akreditirane Nacionalne agencije

- Provedba programa EU Erasmus+ u području obrazovanja, osposobljavanja, mladih i sporta za razdoblje 2021.-2027. u svojstvu akreditirane Nacionalne agencije

- Provedba programa EU Europske snage solidarnosti u području volontiranja i solidarnosti mladih za razdoblje 2021.-2027. u svojstvu akreditirane Nacionalne agencije

- Provedba programa EU Obzor Europa u području znanosti za razdoblje 2021.-2027. u svojstvu nacionalne potporne strukture

- Ostale EU mreže i inicijative, drugi međunarodni programi (EURAXESS, Euroguidance, Europass, eTwinning, Eurodesk, Eurydice, Radna skupina stručnjaka za VET, Study in Croatia, CEEPUS, Bilateralni program akademske mobilnosti itd.) te provedba EU projekata financiranih sredstvima Okvirnih programa EU za istraživanje i inovacije i dr.

- U sklopu provedbe programa Erasmus+ za programsko razdoblje 2021.-2027., Europska komisija je u travnju 2022. Agenciju imenovala europskim SALTO resursnim centrom za uključivanje i raznolikost u području obrazovanja. Sukladno trenutnom imenovanju, rad SALTO resursnog centra trajat će do kraja 2027. godine uz perspektivu nastavka rada i u programskom razdoblju nakon 2027.

Financijski izvještaji Agencije za 2024. godinu izrađeni su u skladu sa Zakonom o proračunu (NN 144/21), Pravilnikom o financijskom izvještavanju u proračunskom računovodstvu (NN 37/22) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20 i 158/2023).

**Bilješka uz obrazac PR-RAS**

**Prihodi poslovanja**

Ukupni prihodi poslovanja Agencije za izvještajno razdoblje iznose **52.464.796,41 €**, najvećim dijelom je prihod iz EU za programsko razdoblje 2021.-2027. za programe Erasmus plus i Europske snage solidarnosti. Najvećim dijelom su ovo prihodi koji se priznaju u trenutku isplate projektnih sredstava korisnicima što je različit pristup od evidentiranju EU sredstava sukladno promjeni Pravilnika o proračunskom računovodstvu i uputi Ministarstva financija KLASA: 400-02/20-01/29, URBROJ: 513-05-03-21-17 od 12. veljače 2021.

Prihodi iz nadležnog proračuna i od HZZO-a na temelju ugovornih obveza su prihodi iz izvora 11 (opći prihodi i primici) i prihodi iz izvora 12 (nacionalno sufinanciranje) iznose 4.284.738,66 €. Nacionalno sufinanciranje odnosi se na Erasmus plus program, program Europske snage solidarnosti te inicijative i mreže koje su u nadležnosti Agencije.

Prihod od kamata na oročena sredstva i depozite po viđenju, ostvaren je isključivo na novčana sredstva transakcijskih računa otvorenih u poslovnoj banci.

Na ostale prihode 6831 knjižili smo prihod parnične troškove sudskih postupaka za koje je Agencija platila, uplatu za pretplaćene račune iz prethodne godine, prihod od Hrvatskih autocesta za bonus prilikom nadoplate za ENC uređaj te refundacije za putne troškove.

**Rashodi poslovanja**

Rashodi poslovanjaza izvještajno razdoblje iznose **51.752.838,27 €** i povećani su u odnosu na isto razdoblje prethodne godine. Porast unutar skupine 31 rezultat je rasta osnovice za isplatu plaće prema Temeljnom kolektivnom ugovoru u javnim službama, isplata privremenog dodatka prema Odluci Vlade Republike Hrvatske o isplati privremenog dodatka na plaću državnim službenicima i namještenicima te službenicima i namještenicima u javnim službama (NN 65/23) i materijalnih prava (regres, božićnica u odnosu na 2023.). U skupini 32, porast čini stavka 3211 službena putovanja gdje kao razlog ističemo rast tržišnih cijena avio karata, smještajnih kapaciteta i drugih troškova vezanih uz službena putovanja.

Naknade troškova osobama izvan radnog odnosa povećane su velikim brojem službenih putovanja vanjskih suradnika, a jedan od razloga su povećanje tržišnih cijena kao što je navedeno za putovanja djelatnika Agencije.

Unutar financijskih rashoda nema značajnih odstupanja u odnosu na 2023. godinu.

Subvencije, pomoći, naknade građanima i kućanstvima te tekuće donacije manje su u odnosu na 2023. s obzirom na smanjeni broj završnih isplata zbog produljenja trajanja projekata korisnicima programa EU Erasmus+ i Europske snage solidarnosti. Provedba navedenih programa u svojstvu akreditirane Nacionalne agencije u području obrazovanja, osposobljavanja, mladih i sporta za razdoblja 2014.-2020. i 2021-2027. te u području volontiranja i solidarnosti mladih za razdoblja 2021-2027.

Naknade građanima i kućanstvima u novcu povećane su u odnosu na isto razdoblje prethodne godine. Razlog je povećanje tržišnih cijena prijevozničkih usluga i usluga smještajnih kapaciteta.

Višak prihoda i primitaka raspoloživ u narednom razdoblju iznosi 3.114.911,11 € za sve izvore financiranja.

U skladu s Pravilnikom o proračunskom računovodstvu (NN 158/2023 člankom 215.) izvršena je korekcija rezultata poslovanja, kojom je manjak prihoda nefinancijske imovine podmiren iz viška prihoda poslovanja.

**Obvezni analitički podaci**

Osim već navedenih razloga povećanja pojedinih troškova, ovdje ističemo i povećanje troškova službenih putovanja što je prvenstveno rezultat visokih cijena prijevoza i smještaja.

**Bilješka uz obrazac Bilance**

Imovina Agencije na dan 31.12.2024. iznosi 35.740.316,30 €, a sastoji se od: nefinancijske imovine, financijske imovine koja uključuje rashodi budućeg razdoblja koji se velikim dijelom odnose na plaću, rashode za zaposlene, te ostale buduće rashode poslovanja.

Obveze i vlastiti izvori na dan 31.12.2023. iznosi 35.740.316,30 €, a sastoji se od:

obveza, vlastitih izvora koji obuhvaćaju i izvanbilančane zapise koji se sastoje od instrumenata osiguranja plaćanja. Dani instrumenti plaćanja iznose 37.871,79 €, a primljeni iznose 23.243,00 € (primljene zadužnice i bankarske garancije za javnu nabavu, obveza na ugovore za projekte u okviru provedbe programa Erasmus plus, ESS, E-twinning).

Tuđa imovina dobivena na korištenje vrijednosti je 20.909,02 €.

U izvanbilančnim zapisima vodimo i potencijalne obveze po sudskim sporovima u kojima je Agencija tužitelj, te očekujemo naplatu potraživanja u iznosu **22.629,14 €.**

**Bilješka uz obrazac P-VRIO**

Izvještaj o promjeni u vrijednosti i obujmu imovine i obveza za izvještajno razdoblje nema iskazano smanjenje imovine, a razlog je imovina koja nije rashodovana tijekom 2024. godine što je u skladu i s godišnjim popisom imovine. Imovina više nije za uporabu te čeka na zbrinjavanje u narednoj godini i bit će rashodovana u skladu s pravilima.

**Bilješka uz obrazac RAS – funkcijski**

Izvještaj o rashodima prema funkcijskoj klasifikaciji za izvještajno razdoblje odnosi se na sve programe Agencije pod funkcijom 097: istraživanje i razvoj obrazovanja, a iznosi 51.848.238,73 €.

**Bilješka uz Izvještaj o obvezama**

Stanje obveza na dan 31.12.2023. istovjetno je početnom stanju na dan 1.1.2024. i iznosi 32.176.932,71 €.

Povećanje obveza u izvještajnom razdoblju uključuje i međusobne obveze subjekata općeg proračuna u iznosu od 172.302,64 € i najvećim dijelom čine ih obveze za troškove koje imamo prema proračunskom korisniku u čijem smo prostoru.

Podmirene obveze u izvještajnom razdoblju uključujući i međusobne obveze subjekata općeg proračuna, a stanje obveza na kraju izvještajnog razdoblja iznosi 32.116.273,91 € što su nedospjele obveze koje se najvećim dijelom odnose na Erasmus plus program i program Europskih snaga solidarnosti (konto 23957).

RAVNATELJICA

mr.sc. Antonija Gladović

Prilog I. Dani i primljeni instrumenata osiguranja

Tablica danih instrumenata osiguranja

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRIMATELJ JAMSTVA** | **IZNOS DANOG JAMSTVA** | **DATUM JAMSTVA** | **JAVNI BILJEŽNIK KOJI JE IZVRŠIO OVJERU** | **BROJ OVJERE** | **DATUM OVJERE** | **POSTUPAK ZA KOJI JE IZDANA** | **SVRHA U KOJU JE IZDANA** | **DATUM POVRATKA JAMSTVA** |
| PORSCHE LEASING | 1.327,23 € | 16.12.2020 | javni bilježnik; Nikola Tadić | OV-5710/2020 | 16.12.2020 | bjanko zadužnica za operativni leasing | operativni leasing za automobil |  |
| PORSCHE LEASING | 13.272,28 € | 16.12.2020 | javni bilježnik; Nikola Tadić | OV-5711/2020 | 16.12.2020 | bjanko zadužnica za operativni leasing | operativni leasing za automobil |  |
| PORSCHE LEASING | 13.272,28 € | 16.12.2020 | javni bilježnik; Nikola Tadić | OV-5712/2020 | 16.12.2020 | bjanko zadužnica za operativni leasing | operativni leasing za automobil |  |
| VISOKO UČILIŠTE ALGEBRA | 10.000,00 € | 26.7.2023 | javni bilježnik; Ivan Tadić | OV-1479/2023 | 26.7.2023 | školarina | bjanko zadužnica za vrijeme trajanja studija (stručni prijediplomski studij primijenjenog računarstva – smjer programsko inženjerstvo) |  |

Tablica primljenih instrumenata osiguranja

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **DAVATELJ JAMSTVA** | **DATUM ZAPRIMANJA JAMSTVA** | **IZNOS PRIMLJENOG JAMSTVA** | **DATUM JAMSTVA** | **JAVNI BILJEŽNIK KOJI JE IZVRŠIO OVJERU** | **BROJ OVJERE** | **DATUM OVJERE** | **POSTUPAK ZA KOJI JE IZDANA** | **SVRHA U KOJU JE IZDANA** | **DATUM VRAĆANJA JAMSTVA** |
| ADRIA ZAPOSLENICI d.o.o. | 15.02.2024. | 3.000,00 € | 14.02.2024. | javni bilježnik; Jasminka Vrba | OV-2172/2024 | 14.02.2024. | JN-1-2024; Usluga ustupanja radnika | ozbiljnost ponude | 08.04.2024. |
| ADRIA ZAPOSLENICI d.o.o. | 04.04.2024. | 7.243,00 € | 28.03.2024. | javni bilježnik; Jasminka Vrba | OV-4941/2024 | 29.03.2024. | JN-1-2024; Usluga ustupanja radnika | izvršenje ugovora |  |
| GDCK Osijek | 03.04.2024. | 10.000,00 € | 27.03.2024. | javni bilježnik ; Lidija Perić, Osijek | OV-2043/2024 | 27.03.2024. | JN-2-2024; Grupa 1 | izvršenje ugovora |  |
| GDCK Osijek | 03.04.2024. | 1.000,00 € | 27.03.2024. | javni bilježnik ; Lidija Perić, Osijek | OV-2044/2024 | 27.03.2024. | JN-2-2024; Grupa 3 | izvršenje ugovora | 12.11.2024. |

Tablica primljenih novčanih pologa

|  |  |  |  |  |  |
| --- | --- | --- | --- | --- | --- |
| **DAVATELJ NOVČANOG POLOGA** | **DATUM UPLATE** | **IZNOS** | **POSTUPAK ZA KOJI JE IZDANA** | **SVRHA U KOJU JE IZDANA** | **DATUM POVRATKA** |
| CENTAR ZA POSAO D.O.O. | 21.02.2024. | 3.000,00 € | JN-1-2024 | Polog jamstva za ozbiljnost ponude za Usluge ustupanja radnika | 05.04.2024. |
| GDCK OSIJEK | 08.03.2024. | 1.600,00 € | JN-2-2024 | Polog jamstva za ozbiljnost ponude GR1 | 15.04.2024. |
| GDCK OSIJEK | 08.03.2024. | 200,00 € | JN-2-2024 | Polog jamstva za ozbiljnost ponude GR3 | 15.04.2024. |
| SPERANZA D.O.O. | 08.03.2024. | 1.000,00 € | JN-2-2024 | Polog jamstva za ozbiljnost ponude GR2 | 15.04.2024. |
| SPERANZA D.O.O. | 28.03.2024. | 2.688,60 € | JN-2-2024 | Polog jamstva za uredno ispunjenje ugovora\_usluga smještaja,prehrane i najma dvorane za potrebe ESS. Grupa 2 |  |
| HUP-ZAGREB d.o.o. | 16.05.2024. | 7.420,42 € | JN-4-2024 | Polog jamstva za uredno ispunjenje ugovora | 29.10.2024. |
| ACADEMIC COOPERATION ASSOCIATION | 24.09.2024. | 5.000,00 € | JN-3-2024 | Polog jamstva za uredno ispunjenje ugovora |  |

Tablica primljenih bankarskih garancija

|  |  |  |  |  |  |  |
| --- | --- | --- | --- | --- | --- | --- |
| **DAVATELJ BANKARSKE GARANCIJE** | **BANKA IZDAVATELJ** | **DATUM IZDAVANJA** | **IZNOS** | **VRIJEDI DO** | **SVRHA U KOJU JE IZDANA** | **DATUM POVRATKA** |
| Zajednica ponuditelja: NEWTON REASRCH EUROPE d.o.o. i BLUE MARBLE TRANSLATIONS d.o.o. | RBA | 06.08.2024. | 2.000,00 € | 18.11.2024. | Ozbiljnost ponude | 12.09.2024. |

Prilog II. Sudski sporovi u tijeku

Tablica popisa sudskih sporova u tijeku – proračunski korisnik tužitelj

|  |  |  |  |  |  |  |
| --- | --- | --- | --- | --- | --- | --- |
| **RB** | **OVRŠENIK TUŽENIK** | **OPIS PRIRODE SPORA** | **IZNOS TRAŽENOG IZNOSA** | **PROCIJENJENO VRIJEME PRILJEVA SREDSTAVA** | **POČETAK SUDSKOG SPORA** | **NAPOMENA** |
| 1 | VOLONTERSKI CENTAR SLAVONSKI BROD | DUG PO UGOVORU | 11.903,19 € | 03-10/2024 | 25.7.2022. | Obročna otplata temeljem Rješenje o uvjetnoj odgodi kaznenog progona ODO SB, posl.br. KP-DO-10/2023 od 17.11.2023. nije uspjela, kao niti naplata u stečajnom postupku. 27.10.2024. odobren je otpis duga od strane Europske komisije |
| 2 | REGIONALNI INFO CENTAR ZA MLADE RIJEKA - UMKI | DUG PO UGOVORU | 3.825,14 € | nije moguće odrediti | 4.1.2021. | Povodom žalbe tuženika od 3.1.2023. u tijeku je iščekivanje drugostupanjske odluke. Čekamo pravomoćnost rješenja o otvaranju i zatvaranju stečajnog postupka da bismo pokrenuli otpis duga kod EK. |
| 3 | CENTAR ZA OSOBNI I PROFESIONALNI RAZVOJ SYNCRO - SYNERGY CROATIA | DUG PO UGOVORU | 18.804,00 € | nije moguće odrediti | 08.11.2024. |  |